Prentútgáfa Stundarinnar kemur næst út þann 20. desember . Félag Samherja sem greiddi hálfan milljarð í mútur er ennþá viðskiptavinur DNB í Noregi Í svörum Samherja hf. er ljóst að félagið reynir að fjarlægja sig frá erlendri starfsemi útgerðarinnar sem rekin er í sérstöku eignarhaldsfélagi . Svo virðist sem engum bankareikningum Samherja hf. og tengdra félaga hafi verið lokað í DNB bankanum norska . Reyna að fjarlægja sig NamibíuÍ svörum Björgólfs Jóhannssonar kemur fram að forstjórinn starfandi telji erlenda starfsemi útgerðarfélagsins , utan Færeyja , sé ekki lengur hluti af starfsemi Samherja eftir uppskiptingu Samherja hf. í tvennt í fyrra . Mynd : mbl / Árni Sæberg Esja Seafood Limited , félag í eigu Samherja sem greiddi hálfan milljarð króna í mútur til skúffufélags James Hatuikulipi í Dubaí í skiptum fyrir hestamakrílskvóta , er ennþá viðskiptavinur norska DNB bankans . Félagið er með bankareikning í DNB sem notaður var til að millifæra féð til Dubaí-félagsins Tundavala Investments Limited . Í tölvupósti með svörum til Stundarinnar frá ritara starfandi forstjóra Samherja , Björgólfs Jóhannssonar , segir um starfsemi Esju Seafood í gegnum DNB bankann . „ Nei , samkvæmt fyrirspurn okkar til stjórnenda Esju Seafood Ltd hefur reikningum félagsins ekki verið lokað . “ Norska blaðið Dagens Næringsliv hefur beint spurningum um núverandi viðskipti Samherja í DNB til upplýsingafulltrúa norska bankans og velt upp spurningum um hvort Samherjamálið í Namibíu , og fjármagnsflutningar Samherja í gegnum bankareikninga í DNB , hafi haft einhver áhrif á viðskiptasamband útgerðarfélagsins við DNB bankann eftir så greint var frá málinu í fjölmiðlum . Talsmaður norska bankans hefur ekki viljað svara þessu en út frá svörum Samherja má ætla að svo sé ekki . Í umfjöllunum Wikileaks , Kveiks , Stundarinnar og Al Jazeera um Samherjaskjölin hefur komið fram að Samherji hafi greitt áhrifamönnum í Namibíu á annan milljarð króna í mútur í Namibíu til að fá aðgang að hestamakrílskvóta í landinu og að norski DNB bankinn hafi lokað bankareikningum skattaskjólsfélagsins Cape Cod FS í bankanum í maí í fyrra . Reikningar félagsins voru notaðir til að greiða laun sjómanna Samherja í Afríku , meðal annars í Namibíu . Engar lokanirEngum bankareikningum Samherjafélaga hefur verið lokað í DNB bankanum . Blaðið fjallar um Samherjamálið á forsíðu sinni í dag . Reynt að fjarlægja Samherja hf. frá Afríkustarfseminni Í kjölfar breytinga á eignautanumhaldi Samherja hf. og dótturfélaga þess árið 2018 var reksturinn á Íslandi og í Færeyjum aðskilinn frá annarri erlendri starfsemi útgerðarfélagsins . Reksturinn á Íslandi og Færeyjum er nú rekinn í félaginu Samherji hf. en erlendur rekstur , meðal annars starfsemin í Namibíu , í félaginu Samherji Holding ehf . Félagið Samherji Holding ehf. heldur meðal annars utan um eignarhald á félaginu Esju Seafood Limited á Kýpur , í gegnum íslenska eignarhaldsfélagið Sæból fjárfestingarfélag ehf . Samherji hf. á svo ekki Samherja Holding ehf. heldur er félagið í eigu hluthafa Samherja , meðal annars Þorsteins Más Baldvinssonar og Kristjáns Vilhelmssonar , beint eða í gegnum eignarhaldsfélög . Fyrir þessar breytingar hélt Samherji hf. líka utan um erlendu starfsemi útgerðarfélagsins , meðal annars Esju Seafood , og voru öll þessi félög skilgreind sem „ dóttur - og samrekstrarfélög “ . Því má segja að í dag sé reksturinn í Namibíu ekki lengur hluti af uppgjöri Samherja hf. líkt og áður var . Talar ekki um KýpurfélöginBjörgólfur minnist ekki á Kýpurfélög Samherja í svari sínu um stöðu viðskiptasambandsins við DNB bankann . Kortið sýnir Samherjasamstæðuna fyrir uppskiptingu hennar og mútugreiðslur til Namibíu . Kort : Aðalsteinn Kjartansson / Kveikur „ Já , Samherji hf. , Kaldbakur ehf. og Ice Fresh Seafood ehf. eru ennþá viðskiptavinir DNB bankans og eiga þar reikninga . “ Minnist ekki á önnur félög Í svari við þeirri spurningu hvort Samherji og félög í eigu Samherja séu enn viðskiptavinir DNB bankans segir í svarinu sem ritari forstjórans sendir fyrir hönd Björgólfs Jóhannssonar : „ Já , Samherji hf. , Kaldbakur ehf. og Ice Fresh Seafood ehf. eru ennþá viðskiptavinir DNB bankans og eiga þar reikninga . “ Kaldbakur ehf. er fjárfestingarfélag í eigu Samherja á Íslandi og Ice Fresh Seafood er fisksölufyrirtæki Samherja . Athygli vekur að Björgólfur nefnir ekki Esju Seafood Limited eða önnur félög sem tilheyra Samherja Holding ehf. á Kýpur , eins og til dæmis Esju Shipping Limited eða Noa Pelagic Limited sem einnig greiddi mútur í Namibíumálinu . Björgólfur minnist bara á félög sem tilheyra Samherja hf. jafnvel þó fleiri félög Samherja eigi bankareikninga í DNB bankanum . Þegar spurt hvort einhverjum bankareikningum sem eru hluti af Samherja hf. eða Samherja Holding ehf. hafi verið lokað segir í svarinu : „ Nei , við höfum ekki fengið upplýsingar um það . “ Þegar greint var frá þeirri ákvörðun hluthafafundar Samherja hf. að skipta félaginu upp í tvennt , í íslenska og færeyska starfsemi annars vegar í Samherja hf. og aðra erlenda starfsemi hins vegar í Samherja Holding ehf. , sagði Þorsteinn Már Baldvinsson að félagið hafi íhugað að gera þetta út rannsókninni á Seðlabankamálinu , meintum gjaldeyrishaftalagabrotum fyrirtækisins . Í máli Þorsteins Más í Viðskiptablaðinu kom jafnframt fram að íhugað væri að flytja starfsemi Samherji Holding ehf. erlendis „ Ekki hefur verið tekin ákvörðun um það hvort eignarhaldsfélag um erlenda starfsemi Samherja verði staðsett erlendis . […] Sú reynsla sem Samherji hefur haft af íslenskri stjórnsýslu undanfarin sjö ár í harðri aðför Seðlabankans að félögunum kann að leiða til þess að skynsamlegt kunni að vera að eiga ekki allt undir slíkri stofnun og ráðamönnum . ” Þorsteinn sagði jafnframt að höfuðstöðvar Samherja væru á Akureyri og að þar vildi félagið vera . Nú virðist taktík Samherja einmitt vera að notfæra sér þessa skiptingu Samherja hf. í tvennt í umræðum og svörum um mútumálið í Namibíu , jafnvel þó ljóst sé að mikill meirihluti mútugreiðslnanna átti sér stað þegar öll Samherjastæðan var rekin undir hatti Samherja hf . Þorbjörn Þórðarson til ráðgjafar Samherja Fréttamaðurinn fyrrverandi bætist í hóp þeirra aðila sem veita Samherja aðstoð í kjölfar uppljóstrana um mútugreiðslur í Namibíu .